``அன்று அண்ணாவின் உச்சத்தைக் கருணாநிதி தொடவில்லை என்றாலும், கழகம் கருணாநிதியால் அண்ணா செய்த விஷயங்களைச் செய்ய முடியும் என்று நம்பியது. பெரியாரின் சுயமரியாதை நிழலில் வளர்ந்து, அண்ணாவின் பகுத்தறிவு பாசறையில் பயின்று தி.மு.கவையும், தமிழையும் வளர்த்தவர். ஒரு கட்சியின் தலைவர் தமது கட்சியின் வளர்ச்சியில் கவனம் செலுத்துவது இயல்பே. ஆனால் அதே தலைவர் முதலமைச்சராகும் போது மாநில வளர்ச்சியில்தான் கவனம் செலுத்த வேண்டும். கழகத்தின் முன்னேற்றத்துக்குப் பெருமளவு காரணமாக இருந்த கருணாநிதியின் ஆர்வமும், ஆற்றலும் அவரது நிர்வாகத்திலும் பிரதிபலித்து, தமிழகம் மேலும் முன்னேற்றம் அடைய வேண்டும்." என்று விகடன் தலையங்கம் எழுதியிருந்தது.